CELEX: 32015R1725
Language: lt
Date: 2015-09-28 00:00:00
Title: 2015 m. rugsėjo 28 d. Komisijos reglamentas (ES) 2015/1725, kuriuo dėl etilo lauroilarginato (E 243) specifikacijų iš dalies keičiamas Reglamento (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos, priedas (Tekstas svarbus EEE)

29.9.2015   
            
            
               LT
            
            
               Europos Sąjungos oficialusis leidinys
            
            
               L 252/12
            
         KOMISIJOS REGLAMENTAS (ES) 2015/1725
   2015 m. rugsėjo 28 d.
   kuriuo dėl etilo lauroilarginato (E 243) specifikacijų iš dalies keičiamas Reglamento (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos, priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 14 straipsnį,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
   kadangi:
   
               (1)
            
            
               Komisijos reglamente (ES) Nr. 231/2012 (3) nustatytos Reglamento Nr. 1333/2008 II ir III prieduose išvardytų maisto priedų specifikacijos;
            
         
               (2)
            
            
               pagal Reglamento (EB) Nr. 1331/2008 3 straipsnio 1 dalyje nurodytą bendrą procedūrą šios specifikacijos gali būti atnaujintos Komisijos iniciatyva arba gavus paraišką;
            
         
               (3)
            
            
               2014 m. lapkričio 17 d. buvo pateikta paraiška, kuria prašoma iš dalies pakeisti maisto priedo etilo lauroilarginato (E 243) specifikacijas. Pagal Reglamento (EB) Nr. 1331/2008 4 straipsnį apie paraišką pranešta valstybėms narėms;
            
         
               (4)
            
            
               dabartinėse specifikacijose apibrėžta, kad etilo lauroilarginatas sintetinamas esterinant argininą su etanoliu, po to esteriui reaguojant su lauroilo chloridu. Gautas etilo lauroilarginatas regeneruojamas į hidrochlorido druską, kuri filtruojama ir džiovinama;
            
         
               (5)
            
            
               pareiškėjas įrodė, kad dabartinė apibrėžtis yra per plati – į ją turėtų būti įtraukta išsamesnė informacija, kaip antai temperatūra ir pH, kuri buvo nurodyta pirminėje paraiškoje ir kuri yra svarbi norint išgauti tokį produktą, kurį Europos maisto saugos tarnyba įvertino savo nuomonėje dėl etilo lauroilarginato naudojimo kaip maisto produktų konservanto saugos (4);
            
         
               (6)
            
            
               todėl Reglamentas (ES) Nr. 231/2012 turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 231/2012 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. rugsėjo 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).
   
      (4)  EFSA Journal (2007) 511, p. 1–27.
   
      PRIEDAS
      Reglamento (ES) Nr. 231/2012 priedo E 243 etilo lauroilarginato įraše apibrėžtis pakeičiama taip:
      
         
                     „Apibrėžtis
                     
                  
                  
                     Etilo lauroilarginatas sintetinamas esterinant argininą su etanoliu, po to esteriui reaguojant su lauroilo chloridu, vandeninėje terpėje, kurioje nustatyta 10–15 °C temperatūra, o pH – 6,7–6,9. Gautas etilo lauroilarginatas regeneruojamas į hidrochlorido druską, kuri filtruojama ir džiovinama.“